**TISZTELT SZÜLŐ/ TÖRVÉNYES KÉPVISELŐ!**

1. Tájékoztatom, hogy a kihirdetett veszélyhelyzetre tekintettel a 2021/2022. tanítási évre történő általános iskolai beiratkozás során nemcsak személyes, hanem online úton is lehetőség van beíratni a tanköteles korba lépő gyermekét. Az általános iskola első évfolyamára történő jelentkezésének elektronikus, online formájára **2021. április 10-től** nyílik meg az informatikai lehetőség az Ön részére a KRÉTA rendszer felületén keresztül: <https://eugyintezes.e-kreta.hu/kezdolap>. Az e-Ügyintézés „Beiratkozás Általános Iskolába (BÁI)” felület 2021. április 16-án éjfélig van nyitva. Amennyiben módosítani kíván a már elektronikusan beküldött adatokon, akkor ezt úgy teheti meg, hogy jelzi (telefonon, e-mailben, az intézmény által meghatározott módon) az adott intézmény részére a visszavonási vagy adatmódosítási szándékát. Az adatok módosítását az intézmény a KRÉTA felületén a kérés alapján elvégzi. Amennyiben a szülő visszavonja gyermeke jelentkezését, ennek következményeként a BÁI felületen az  iskola a benyújtott jelentkezésre a szülő kérése alapján elutasító határozatot hoz, és az intézmény saját rendszerében a gyermek adatait a „Beiratkozás visszavonva” státuszba állítja. Ezen műveletek elvégzését követően Ön ismét be tudja nyújtani gyermeke jelentkezését  egy másik iskolába.

Amennyiben Ön nem a lakóhelye vagy tartózkodási helye szerinti körzetes iskolába íratná be a gyermekét, akkor is meg kell adnia a kötelező felvételt biztosító általános iskola nevét és címét is a jelentkezése során.

Akár körzetes, akár nem körzetes iskolába kívánja beíratni gyermekét, mindenképpen jelentkeznie kell az általános iskolánál, amely jelentkezés a fent jelzett online módon vagy személyesen történhet meg.

Az online beiratkozás esetén a beiratkozáshoz szükséges eredeti dokumentumok bemutatására a 2021/2022. tanév első napjáig (2021. szeptember 1.) kerülhet sor. A beiratkozás adatainak felvétele indokolt esetben, a beiratkozást lefolytató iskola által szabályozott módon, személyesen is megtörténhet *2021. április 15-én és 16-án,*a járványügyi veszélyhelyzet miatt megkövetelt egészségügyi szabályok szigorú betartása mellett*.*

Ez a következőképpen alakul iskolánkban:

2021/2022-ES TANÉV

BEIRATKOZÁS IDŐPONTJA

A 2021. évben tankötelessé váló gyermekek első évfolyamra történő beiratkozására

2021. április 15. (csütörtök) 8.00 - 17.00 óráig

és

2021. április 16. (péntek) 8.00 - 17.00 óráig

terjedő időszakban nyílik lehetőség.

A jelenlegi helyzetre való tekintettel beiratkozásra az alábbi módokon kerülhet sor:

1. Személyesen az iskolában a megfelelő higiéniás körülmények betartásával:

Tokaji II. Rákóczi Ferenc Általános Iskola

Tokaj, Bajcsy-Zsilinszky Endre út 7-9. – tárgyaló

2. Lehetőség van elektronikus úton is a beiratkozásra, egy online link segítségével,

amely 2021. április 15-én 8:00 órakor nyílik meg és 2021. április 16-án 17:00 órakor zárul:

- [www.ranoi.hu](https://l.facebook.com/l.php?u=http%3A%2F%2Fwww.ranoi.hu%2F%3Ffbclid%3DIwAR2JTr6ycoe0B8qDZeF5L0PFAgzfYFyB8PGiXjRsnGSBc2T0fKYMI-Isshg&h=AT0OLwrsqCHuekBOghy21aUNyxxmGC_TYboye17qAki5kneP7-sb9d2uscCDm4WXUzj33fzBA3yj3ST1sUn1dKNsx7LeC2k0VKkhP9Oa6na_Hf2f9I9bNIYDs2W3nkxfHAGPtMTuAI04DTQ2qw&__tn__=-UK-R&c%5b0%5d=AT1spine32XBA8Qy11rAz-CXoi0mwLs4ambDuLheJ_hbxNv9qpu8F7hEnsNld6DB7WGwNXiGuwN7XasH2_wPxrj9V-2VMXUJfeJF41MCoocfeJtiqMJfgNSg_1i_XZE4C4j-qtesbZKdqsHcKJYDMuxb58nemjgHtADGkwgcSb9PpKHWtiXlpBTJvu2ESLsJ78PWj-Ck)

honlapunkon

- a Tokaji II. Rákóczi Ferenc Általános Iskola Facebook oldalán.

AZ ALAPFOKÚ MŰVÉSZETI ISKOLÁBA VALÓ BEIRATKOZÁSHOZ KÜLÖN POSZTBAN NYÚJTUNK TÁJÉKOZTATÁST!

BEIRATKOZÁSHOZ SZÜKSÉGES DOKUMENTUMOK

- gyermek születési anyakönyvi kivonata

- gyermek TAJ kártyája

- gyermek személyi igazolványa és lakcímkártyája

- igazoló lap az oktatási azonosító számról (az óvoda adja ki)

- nyilatkozat a közös vagy kizárólagos szülői felügyeleti jogról (a nyomtatvány a mellékletben található)

- a diákigazolvány igényléshez az okmányiroda által kiadott NEK-azonosítót tartalmazó igazolás

Amennyiben rendelkezésükre áll:

- rendszeres gyermekvédelmi kedvezményről szóló önkormányzati határozat

- a gyermek tartós betegségéről szóló orvosi szakvélemény

- Pedagógiai Szakszolgálat által kiadott Szakértői vélemény

Amennyiben online módon történik a beiratkozás, akkor a szükséges iratokat a 2021/2022. tanév első tanítási napján kell bemutatni,

addig a közölt adatok hitelességéért a szülő az elküldéssel egyidejűleg vállalja a felelősséget.

További tájékoztatással szívesen állunk rendelkezésükre az alábbi elérhetőségeken:

Telefon: 47/352-216

Email: titkarsag@ranoi.edu.hu

Iskolánk honlapján: [www.ranoi.hu](https://l.facebook.com/l.php?u=http%3A%2F%2Fwww.ranoi.hu%2F%3Ffbclid%3DIwAR0dUdvIQunpjJSQDssmUB-2xILM7Y--3QWNFJa441bCBYoWd09tZoZ8qoM&h=AT0OLwrsqCHuekBOghy21aUNyxxmGC_TYboye17qAki5kneP7-sb9d2uscCDm4WXUzj33fzBA3yj3ST1sUn1dKNsx7LeC2k0VKkhP9Oa6na_Hf2f9I9bNIYDs2W3nkxfHAGPtMTuAI04DTQ2qw&__tn__=-UK-R&c%5b0%5d=AT1spine32XBA8Qy11rAz-CXoi0mwLs4ambDuLheJ_hbxNv9qpu8F7hEnsNld6DB7WGwNXiGuwN7XasH2_wPxrj9V-2VMXUJfeJF41MCoocfeJtiqMJfgNSg_1i_XZE4C4j-qtesbZKdqsHcKJYDMuxb58nemjgHtADGkwgcSb9PpKHWtiXlpBTJvu2ESLsJ78PWj-Ck)

A fentiek után, akár online, akár személyesen történt a jelentkezése az iskolába, a körzettel nem rendelkező általános iskolai osztályok tekintetében, továbbá a körzettel rendelkező iskolákba jelentkező, nem körzetes gyermekek esetében egyaránt legkésőbb 2021. április 23-ig döntenek a gyermekek felvételéről és ezután küldik el a tájékoztatásukat Önnek.

A beiratkozási eljárás során vagy annak lezárása után legkésőbb két héten belül Önnek nyilatkoznia kell arról, hogy gyermeke számára hit- és erkölcstan vagy etika órát választja. A hit- és erkölcstan tantárgy választása esetén meg kell jelölnie, hogy melyik egyház hit- és erkölcstan oktatásának megszervezését kéri majd gyermeke számára. Az iskola a hit- és erkölcstan oktatással kapcsolatos, az egyházaktól kapott információkat feltünteti a honlapján.

A beiratkozáshoz szükséges dokumentumok, adatok megadása kapcsán Ön segítséget kérhet a gyermeke óvodájától – óvoda OM azonosítja, gyermekük oktatási azonosítója tekintetében. Természetesen iskolánk fenntartója, a Szerencsi Tankerületi Központ is rendelkezésre áll a körzetes iskolákkal kapcsolatos információk, az online vagy a személyes beiratkozás rendjével kapcsolatos kérdések esetén.